A BIZOTTSÁG HATÁROZATA
(2007. május 15.)
az egyes építési termékek tűzzel szembeni viselkedés szerinti osztályainak megállapításáról szóló 2003/43/EK határozatnak a fa alapanyagú lemezek és lapok tekintetében történő módosításáról
(az értesítés a C(2007) 2045. számú dokumentummal történt)
(EGT vonatkozású szöveg)
(2007/348/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az építési termékekre vonatkozó tagállami törvényi, rendeleti és közigazgatási rendelkezések közelítéséről szóló, 1988. december 21-i 89/106/EGK tanácsi irányelvre (1) és különösen annak 20. cikke (2) bekezdésére,
mivel:
(1)
A 2003/43/EK bizottsági határozat (2) megállapítja egyes építési termékek tűzzel szembeni viselkedés szerinti osztályait.
(2)
A 2003/43/EK határozatot ki kell igazítani, hogy figyelembe vegye a fa alapanyagú lemezek és lapok technológiai fejlődését.
(3)
A 2003/43/EK határozatot ezért ennek megfelelően módosítani kell.
(4)
Az e határozatban előírt intézkedések összhangban állnak az építésügyi állandó bizottság véleményével,
ELFOGADTA EZT A HATÁROZATOT:
1. cikk
A 2003/43/EK határozat melléklete e határozat mellékletének megfelelően módosul.
2. cikk
E határozat címzettjei a tagállamok.
Kelt Brüsszelben, 2007. május 15-én.